
บทสรุปผู้บริหาร

งานฉลองครบรอบ 50 ปี คณะผลิตกรรมการเกษตร “ศรีเกษตรเพื่อแผ่นดิน” จัดขึ้นระหว่างวันที่
5-10 พฤศจิกายน 2568 ณ คณะผลิตกรรมการเกษตร มหาวิทยาลัยแม่โจ้ โดยมีวัตถุประสงค์เพื่อเผยแพร่ประชาสัมพันธ์การดำเนินงานด้านการเรียนการสอน การวิจัย บริการวิชาการ การทำนุบำรุงศิลปวัฒนธรรม และงานด้านอื่น ๆ ซึ่งเป็นการสร้างความรับรู้ ความภาคภูมิใจ และความร่วมมือระหว่างบุคลากร ศิษย์เก่า นักศึกษา หน่วยงานภาครัฐ ภาคเอกชน และประชาชนทั่วไป
การจัดงานครั้งนี้ได้รับความสนใจจากกลุ่มเป้าหมายเป็นอย่างมาก โดยมีกลุ่มผู้เข้าร่วมงานรวมกว่า 000 คน ซึ่งประกอบด้วยบุคลากรของมหาวิทยาลัย นักศึกษา ศิษย์เก่า หน่วยงานเครือข่าย และประชาชนผู้สนใจด้านการเกษตร ทั้งนี้ ผลการประเมินความพึงพอใจพบว่า ร้อยละ 80 ของผู้เข้าร่วมมีความพึงพอใจต่อกิจกรรมภายในงานอยู่ในระดับ “มาก” ถึง “มากที่สุด” โดยเฉพาะนิทรรศการแสดงผลงานวิจัย เทคโนโลยีการผลิต การจัดแปลงสาธิต และกิจกรรมถ่ายทอดองค์ความรู้ด้านการเกษตรสมัยใหม่ ซึ่งเป็นจุดเด่นสำคัญของคณะผลิตกรรมการเกษตร
จากผลการดำเนินงานดังกล่าว สามารถสรุปได้ว่างานฉลองครบรอบ 50 ปี “ศรีเกษตรเพื่อแผ่นดิน” ประสบความสำเร็จตามวัตถุประสงค์ที่ตั้งไว้ทั้งด้านการเผยแพร่ผลงาน การสร้างภาพลักษณ์ที่ดี การเชื่อมความสัมพันธ์กับเครือข่าย และการสร้างการรับรู้ต่อบทบาทของคณะผลิตกรรมการเกษตรที่ผลิตและพัฒนาบุคลากรทางด้านการเกษตร ที่มีความรู้ความสามารถและทักษะเชิงปฏิบัติ เพื่อตอบสนองความต้องการของภาคอุตสาหกรรมการเกษตรในระดับประเทศ สะท้อนความพร้อม ความเชี่ยวชาญ และบทบาทของคณะผลิตกรรมการเกษตรในฐานะผู้นำด้านการเกษตรอย่างแท้จริง

คณะกรรมการดำเนินโครงการ



















สารบัญ 
	บทสรุปผู้บริหาร
	ก

	สารบัญ
	ข

	สารบัญภาพ
	ค

	บทที่  1
	บทนำ
	1

	
	หลักการและเหตุผล
	

	
	วัตถุประสงค์
	

	 
	ลักษณะโครงการ
	

	
	วิธีดำเนินการ
	

	
	ผู้รับผิดชอบ
	

	
	ระยะเวลาและสถานที่ในการดำเนินโครงการ
	

	
	งบประมาณในการดำเนินโครงการ
	

	
	การติดตามและประเมินผล
	

	
	เป้าหมายในการพัฒนา
	

	
	ผลผลิตของโครงการ
	

	บทที่  2
	วิธีดำเนินโครงการ
	3

	
	แผนการดำเนินโครงการ
	

	
	การประชาสัมพันธ์
	

	
	กำหนดการ
	

	บทที่ 3
	ผลการดำเนินโครงการ
	6

	
	ผลการดำเนินโครงการ
	

	
	ภาพกิจกรรม
	

	
	ผลการประเมินความพึงพอใจของผู้เข้าร่วมโครงการ
	

	
	ผลการติดตามการนำความรู้ไปใช้ประโยชน์
	

	ภาคผนวก  
	



สารบัญภาพ
	
	
	หน้า

	ภาพที่
	
	

	1 
	แผนปฏิบัติงานเตรียมความพร้อมโครงการฉลองครบรอบ 50 ปี คณะผลิตกรรมการเกษตร ปีงบประมาณ 2568

	1

	2
	แผนปฏิบัติงานโครงการฉลองครบรอบ 50 ปี คณะผลิตกรรมการเกษตรปีงบประมาณ 2569
	1

	3
	ความพึงพอใจในการประชาสัมพันธ์และการรับรู้ข่าวสาร
	4

	4
	ความพึงพอใจในการรับรู้ข่าวสารและเค้าร่วมงานเสวนา “เหลียวหลังแลหน้า: 5 ทศวรรษแห่งการพัฒนาผลิตกรรมการเกษตรไทย”
	6

	5
	สัดส่วนผู้เข้าร่วมงานครบรอบ 50 คณะผลิตกรรมการเกษตร จำแนกตามประเภท
	7

	6
	สัดส่วนแสดงผลวัตถุประสงค์ในการเข้าร่วมงานครบรอบ 50 ปี คณะผลิตกรรมการเกษตร
	7





















2


บทนำ 

      
1. ชื่อโครงการ โครงการฉลองครบรอบ 50 ปี คณะผลิตกรรมการเกษตร “ศรีเกษตรเพื่อแผ่นดิน”
2. หลักการและเหตุผล
คณะผลิตกรรมการเกษตร มหาวิทยาลัยแม่โจ้ เป็นคณะหนึ่งที่จัดให้มีการเรียนการสอนในระดับปริญญาตรี ปริญญาโท และปริญญาเอก โดยมีหน้าที่ในการผลิตบัณฑิตทางด้านการเกษตรให้มีความรู้ ความสามารถ เพื่อนำความรู้ที่ได้มาใช้เป็นประโยชน์ในการทำงานและการดำเนินชีวิตต่อตนเองและสังคม เพื่อเป็นการตอบสนองความต้องการของสังคมและประเทศชาติต่อไปในอนาคต โดยดำเนินการมานานกว่า 50 ปี ซึ่งครบรอบ 50 ปี ในปี พ.ศ. 2568 นี้ เพื่อเป็นการเตรียมความพร้อมในทุก ๆ ด้าน สำหรับการจัดงานครบรอบ 50 ปี คณะผลิตกรรมการเกษตร ที่จะดำเนินการในปี พ.ศ. 2568 นั้น คณะฯ จึงตระหนักถึงการเผยแพร่ประชาสัมพันธ์การดำเนินงานด้านการเรียนการสอน การวิจัย บริการวิชาการ การทำนุบำรุงศิลปวัฒนธรรม แปลงสาธิต และงานด้านอื่น ๆ ที่เกี่ยวข้องมาตั้งแต่ปีพุทธศักราช 2518 รวมถึงการยกย่องเชิดชูเกียรติศิษย์เก่าที่สร้างคุณประโยชน์ และมีอุปการคุณให้กับคณะ ได้กำหนดการจัดงานเฉลิมฉลองครบรอบ 50 ปี คณะผลิตกรรมการเกษตร "ศรีเกษตรเพื่อแผ่นดิน" ขึ้น ระหว่างวันที่ 5-10 พฤศจิกายน 2568 ณ คณะผลิตกรรมการเกษตร มหาวิทยาลัยแม่โจ้ อ.สันทราย จ.เชียงใหม่
3. วัตถุประสงค์โครงการ 
3.1. เพื่อจัดงานครบรอบ 50 ปี คณะผลิตกรรมการเกษตร "ศรีเกษตรเพื่อแผ่นดิน" 
3.2. เพื่อเผยแพร่ข้อมูลผลการดำเนินงานด้านการเรียนการสอน การวิจัย บริการวิชาการ การทำนุบำรุงศิลปวัฒนธรรม แปลงสาธิต และงานด้านอื่น ๆ ด้านการเกษตร เนื่องในโอกาสครบรอบ 50 ปี คณะผลิตกรรมการเกษตร
3.3. เพื่อประชาสัมพันธ์หลักสูตรภายในคณะผลิตกรรมการเกษตรให้เข้าถึงกลุ่มเป้าหมาย และสร้างการรับรู้ในวงกว้าง
4. งบประมาณ  ปีงบประมาณ 2569  จำนวน 929,700 บาท
5. ผู้รับผิดชอบ คณะผลิตกรรมการเกษตร มหาวิทยาลัยแม่โจ้
6. วัน เวลา สถานที่จัดโครงการ
วันที่ 5- 10 พฤศจิกายน 2568  ณ คณะผลิตกรรมการเกษตร มหาวิทยาลัยแม่โจ้
7. เป้าหมายในการพัฒนา เป้าหมายหลัก : การพัฒนาอย่างยั่งยืน 
        เป้าหมายย่อย : แผนการบริโภคและการผลิตอย่างยั่งยืน











8. ผลผลิตของโครงการ 


	ตัวชี้วัด
	หน่วยนับ
	ผลลัพธ์

	เชิงปริมาณ :
	
	

	จำนวนหนังสือ "50 ปี คณะผลิตกรรมการเกษตร" ที่ได้รับการเผยแพร่
	เล่ม
	500

	จำนวนการเผยแพร่ข่าวสารของโครงการผ่านช่องทางสื่อต่าง ๆ
	ครั้ง
	10

	จำนวนผู้เข้าชมพิพิธภัณฑ์ “วิถีกล้วยไม้ไทย ศาสตราจารย์ ดร.ระพี สาคริก"
	คน
	200

	จำนวนผู้เข้าชมสื่อสิ่งพิมพ์ เกี่ยวกับ “เมืองกล้วยไม้แม่โจ้ (Orchid City)”
	คน
	100

	จำนวนโครงการ/กิจกรรมการจัดงานเกษตรคณะผลิตกรรมการเกษตรประจำปี
	ครั้ง
	1

	จำนวนนักศึกษาที่ได้รับการพัฒนาหารายได้ระหว่างเรียน “โครงการแรงแลกเรียน”
	คน
	200

	จำนวนผู้เข้าชมแปลงสาธิต
	คน
	400

	จำนวนผู้เข้าชมห้องจัดแสดงหอเกียรติยศครบรอบ 50 ปี คณะผลิตกรรม
การเกษตร
	คน
	200

	เชิงคุณภาพ :
	
	

	ร้อยละความสำเร็จตามวัตถุประสงค์ของโครงการ
	ร้อยละ
	80

	ร้อยละความพึงพอใจของผู้เข้าร่วมกิจกรรมนิทรรศการและแปลงสาธิต
	ร้อยละ
	80

	ร้อยละความพึงพอใจต่อคุณภาพของเนื้อหาและรูปแบบการนำเสนอในนิทรรศการและหนังสือที่ระลึก
	ร้อยละ
	80

	เชิงเวลา : 
	
	

	ร้อยละของโครงการที่แล้วเสร็จตามระยะเวลาที่กำหนด
	ร้อยละ
	100

	เชิงต้นทุน :
	
	

	ค่าใช้จ่ายตามงบประมาณที่ได้รับการจัดสรร
	ล้านบาท
	0.9297


	



วิธีดำเนินโครงการ


วิธีการดำเนินงานโครงการ ตามแผนปฏิบัติงาน
1. จัดทำโครงการเสนอขออนุมัติ 
2. [image: ]จัดทำแผนและแนวทางการดําเนินงาน 
[image: ]ภาพที่ 1 แผนปฏิบัติงานเตรียมความพร้อมโครงการฉลองครบรอบ 50 ปี คณะผลิตกรรมการเกษตร ปีงบประมาณ 2568
ภาพที่ 2 แผนปฏิบัติงานโครงการฉลองครบรอบ 50 ปี คณะผลิตกรรมการเกษตร ปีงบประมาณ 2569

3. ประสานงาน ประชาสัมพันธ์การจัดกิจกรรมตามโครงการฯ 
โดยมีรูปแบบของการประชาสัมพันธ์ดังนี้
· จัดทำป้ายไวนิลและโปสเตอร์ประชาสัมพันธ์ติดตามจุดต่างๆ
· จัดทำสปอตวิทยุประชาสัมพันธ์งาน
· จัดทำคลิปวิดีโอหัวข้อ : 50 ปี มีอะไรเด่น? 
· จัดทำแบนเนอร์กำหนดการกิจกรรมต่างๆที่จะจัดขึ้นในงานฉลองครบรอบ 50 ปี คณะผลิตกรรม
การเกษตรเพื่อประชาสัมพันธ์ในช่องทางออนไลน์ 
· จัดทำสูจิบัตร เพื่อแจ้งกำหนดการ รายละเอียดกิจกรรมที่จะจัดขึ้นภายในงาน

4. ดําเนินงานตามแผนการดําเนินงาน
ดำเนินการตามกำหนดการงาน “50 ปี คณะผลิตกรรมการเกษตร ศรีเกษตรเพื่อแผ่นดิน”
ระหว่างวันที่ 5 – 10 พฤศจิกายน 2568  ณ คณะผลิตกรรมการเกษตร มหาวิทยาลัยแม่โจ้
จัดแสดงแปลงสาธิต เวลา 08.30 - 16.30 น.
-    จัดแสดงแปลงสาธิตพืชไร่ ณ สาขาวิชาพืชไร่ จัดแสดงแปลงสาธิตไร่ทานตะวัน ข้าวโพดหวาน 
ข้าวโพดข้าวเหนียว ข้าวโพดเลี้ยงสัตว์ ถั่วเหลืองฝักสด ดาวกระจาย  
· แปลงสาธิตพืชสวนประดับ สาขาพืชสวนประดับ จัดแปลงสาธิตจัดแสดงความหลากหลายของไม้ดอก แปลงสาธิตผลิตเมล็ดพันธุ์ไม้ดอก  
· แปลงสาธิตพืชผัก ณ สาขาพืชผัก จัดแสดงพันธุ์ผักพื้นบ้านที่มีความหลากหลายทางพันธุกรรม
· แปลงสาธิตไม้ผล ณ สาขาไม้ผล การจัดการแปลงไม้ผล การนำเสนอลำไยลูกผสม  
กิจกรรมมัคคุเทศก์ไม้ผล  จำหน่ายกล้าพันธุ์ไม้ผล
นิทรรศการหลักสูตร เวลา 08.30 - 16.30 น. 
ณ ชั้น 1 อาคารเฉลิมพระเกียรติสมเด็จพระศรีนครินทร์ (ตึกกล้วยไม้)  
- จัดแสดงนิทรรศการทางด้านการศึกษา หลักสูตรการเรียนการสอนของคณะผลิตกรรมการเกษตร 
  3 หลักสูตร ได้แก่ หลักสูตรเกษตรศาสตร์  หลักสูตรพืชสวน   และหลักสูตรส่งเสริมการเกษตร 
- ศูนย์ภายใต้ส่วนงาน จำนวน 9 ศูนย์  
การอบรมระยะสั้น
วันที่ 5 พฤศจิกายน 2568
· เวลา 07.00 น. เป็นต้นไป	กิจกรรมทำบุญคณะผลิตกรรมการเกษตร
· เวลา 11.00  - 12.00 น.  	อบรมสาธิตการขยายพันธุ์ไม้ผล ณ สาขาไม้ผล
· เวลา 13.30 น.  เป็นต้นไป	พิธีเปิดงานครบรอบ 50 ปี ศรีเกษตรเพื่อแผ่นดิน
· เวลา 14.30 - 15.30 น.  	อบรมสาธิตการขยายพันธุ์ไม้ผล ณ สาขาไม้
      วันที่ 6 พฤศจิกายน 2568
· เวลา 09.00 - 12.00 น. 	อบรม การใช้เครื่องจักรกลทางการเกษตรอย่างปลอดภัย 
ณ ห้อง PT 106 อาคารพืชศาสตร์และเทคโนโลยี 
(อาคารเพิ่มพูล)
วิทยากรโดย คุณวิมล วงภักดี (หัวหน้าครูฝึก)
คุณศรายุทธ เกศดา Training Leader โดย บริษัทสยามคูโบต้าคอร์ปอเรชั่น จำกัด 
· เวลา 11.00  - 12.00 น.  	อบรมสาธิตการขยายพันธุ์ไม้ผล ณ สาขาไม้ผล
· เวลา 13.30 – 15.30 น.  	อบรมการเพาะผักงอก  ณ ศูนย์ปรับปรุงพันธุ์และผลิตเมล็ดพันธุ์ 
ผักอินทรีย์ 
วิทยากรโดย  อาจารย์ ดร.แสงเดือน อินชนบท
      อาจารย์ ดร.สุเทพ วัชรเวชศฤงคาร
      อาจารย์ทวีป เสนคำวงศ์
· เวลา 14.30 - 15.30 น.  	อบรมสาธิตการขยายพันธุ์ไม้ผล ณ สาขาไม้ผล
วันที่ 7 พฤศจิกายน 2568
· เวลา 09.00 – 12.00 น. 	อบรมการปลูกข้าวโพดฝักสดเพื่อให้ได้ผลผลิตสูง 
ณ ห้อง PT 106 อาคารพืชศาสตร์และเทคโนโลยี 
(อาคารเพิ่มพูล)
วิทยากรโดย คุณคัมภีร์ พรหมบุตร นักปรับปรุงพันธุ์พืชอาวุโส
     ข้าวโพดฝักสด บริษัทแปซิฟิคเมล็ดพันธุ์
· เวลา 11.00  - 12.00 น.  	อบรมสาธิตการขยายพันธุ์ไม้ผล ณ สาขาไม้ผล
· เวลา 13.30 – 15.30 น.  	อบรมการเพาะผักงอก  ณ ศูนย์ปรับปรุงพันธุ์และผลิตเมล็ดพันธุ์ 
ผักอินทรีย์ 
วิทยากรโดย
อาจารย์ ดร.แสงเดือน อินชนบท
อาจารย์ ดร.สุเทพ วัชรเวชศฤงคาร 
อาจารย์ทวีป เสนคำวงศ์
· เวลา 13.00 – 16.00 น. 	การอบรมพืชทองของทางภาคเหนือ “ถั่วแระ” 
ณ ห้องบรรยาย PT 106 อาคารพืชศาสตร์และเทคโนโลยี 
(อาคารเพิ่มพูล)
วิทยากรโดย
คุณเจนวิทย์ บุญคง ผู้เชี่ยวชาญชำนาญการพิเศษ
งานส่งเสริม บริษัทลานนาเกษตรอุตสาหกรรม จำกัด
· เวลา 14.30 - 15.30 น.  	อบรมสาธิตการขยายพันธุ์ไม้ผลณ สาขาไม้ผล
วันที่ 8 พฤศจิกายน 2568
· เวลา 0900 – 10.30 น.	พิธีมอบโล่ประกาศเกียรติคุณศิษย์เก่าดีเด่นและผู้ทำ
คุณประโยชน์ต่อคณะผลิตกรรมการเกษตร
· เวลา 11.00 - 12.00 น.	การเสวนา “เหลียวหลัง แลหน้า 5 : ทศวรรษแห่งการพัฒนา
ผลิตกรรมการเกษตรไทย
-    เวลา 11.00  - 12.00 น.  	อบรมสาธิตการขยายพันธุ์ไม้ผล ณ สาขาไม้ผล
-    เวลา 14.30 - 15.30 น.  	อบรมสาธิตการขยายพันธุ์ไม้ผล ณ สาขาไม้ผล
วันที่ 9 พฤศจิกายน 2568
· เวลา 11.00  - 12.00 น. 	 อบรมสาธิตการขยายพันธุ์ไม้ผล ณ สาขาไม้ผล
· เวลา 14.30 - 15.30 น.  	อบรมสาธิตการขยายพันธุ์ไม้ผล ณ สาขาไม้ผล
วันที่ 10 พฤศจิกายน 2568
· เวลา 11.00  - 12.00 น.  	อบรมสาธิตการขยายพันธุ์ไม้ผล ณ สาขาไม้ผล
· เวลา 14.30 - 15.30 น.  	อบรมสาธิตการขยายพันธุ์ไม้ผล ณ สาขาไม้ผล

กำหนดการพิธีเปิด งาน 50 ปี คณะผลิตกรรมการเกษตร “ศรีเกษตรเพื่อแผ่นดิน”
วันพุธที่ 5 พฤศจิกายน 2568 เวลา 07.00 – 16.00 น.
ณ อาคารเฉลิมพระเกียรติสมเด็จพระศรีนครินทร์ มหาวิทยาลัยแม่โจ้ อ.สันทราย จ.เชียงใหม่
***************************************
	ช่วงเช้า
	

	เวลา 07.00 – 08.00 น.
เวลา 08.00 – 09.00 น.
	พิธีทำบุญขึ้นท้าวจตุโลกบาล (ขึ้นท้าวทั้งสี่) และพิธีบวงสรวง
ลงทะเบียน

	เวลา 09.00 – 11.00 น.
	- ทำบุญตักบาตรพระสงฆ์ 9 รูป

	
	- ประธานพิธีจุดเทียน ธูป บูชาพระรัตนตรัย

	
	- พิธีกรนำกล่าวคำบูชาพระรัตนตรัย และกล่าวคำอาราธนาศีล

	
	- พระสงฆ์ให้ศีล อาราธนาพระปริตร และสวดเจริญพุทธมนต์

	
	- กล่าวคำถวายจตุปัจจัยไทยธรรม

	
	- ที่ปรึกษาคณบดี/คณบดี/รองคณบดี/ผู้อำนวยการสำนักงานคณบดี ถวายจตุปัจจัยไทยธรรม
*ปรับเปลี่ยนตามความเหมาะสม

	
	- พระสงฆ์อนุโมทนา กรวดน้ำ ให้พร และประพรมน้ำพระพุทธมนต์

	ช่วงบ่าย
	

	เวลา 13.00 – 13.30 น.
	ลงทะเบียน

	

เวลา 13.30 – 13.35 น.
	ยืนสงบนิ่งเพื่อถวายความอาลัยต่อการเสด็จสวรรคต สมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง เป็นเวลา 1 นาที
การแสดงวัฒนธรรม 50 ปี “ศรีเกษตรเพื่อแผ่นดิน”

	เวลา 13.35 – 13.50 น.
	อธิการบดีมหาวิทยาลัยแม่โจ้ กล่าวต้อนรับ

	เวลา 13.50 – 14.05 น.
	คณบดีคณะผลิตกรรมการเกษตร กล่าวรายงาน

	เวลา 14.05 – 14.20 น.
	นายกสภามหาวิทยาลัยแม่โจ้ กล่าวเปิดงาน

	เวลา 14.20 – 14.30 น.
	พิธีตัดริบบิ้น และบันทึกภาพร่วมกัน

	เวลา 14.30 – 16.00 น.
	รับชมนิทรรศการหลักสูตร “50 ปี คณะผลิตกรรมการเกษตร”




กำหนดการ
[bookmark: _Hlk208932923]เสวนา "เหลียวหลังแลหน้า : 5 ทศวรรษแห่งการพัฒนาผลิตกรรมการเกษตรไทย"
เนื่องในวาระครบรอบ 50 ปี คณะผลิตกรรมการเกษตร
วันเสาร์ที่ 8 พฤศจิกายน 2568 เวลา 8.00 – 16.00 น.
ณ ห้องข้าวหอมมะลิ อาคารเฉลิมพระเกียรติสมเด็จพระเทพรั ท  ตนราชสุดาฯ มหาวิทยาลัยแม่โจ้
***************************************

เวลา 08.00 – 08.30 น. 		ลงทะเบียน
ยืนสงบนิ่งเพื่อถวายความอาลัยต่อการเสด็จสวรรคต สมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง เป็นเวลา 1 นาที
เวลา 08.30 – 08.40 น. 		อธิการบดีมหาวิทยาลัยแม่โจ้ กล่าวต้อนรับศิษย์เก่าดีเด่น และผู้ทำคุณ
ประโยชน์แก่คณะผลิตกรรมการเกษตร ผู้บริหาร บุคลากร และนักศึกษา 
เวลา 08.40 – 08.50 น. 	คณบดีคณะผลิตกรรมการเกษตร กล่าวรายงาน    			 
[bookmark: _Hlk208930840]เวลา 08.50 – 09.00 น.	นายกสภามหาวิทยาลัยแม่โจ้ กล่าวเปิดงาน		
[bookmark: _Hlk208931665]เวลา 09.00 – 10.30 น. 	พิธีมอบโล่เกียรติคุณศิษย์เก่าดีเด่น และผู้ทำคุณประโยชน์แก่คณะผลิตกรรม-
การเกษตร เนื่องในวาระครบรอบ 50 ปี คณะผลิตกรรมการเกษตร 
เวลา 10.30 – 10.45 น. 	ตัวแทนศิษย์เก่าดีเด่นคณะผลิตกรรมการเกษตร กล่าวแสดงความรู้สึก
เวลา 10.45 – 11.00 น. 	ตัวแทนผู้ได้รับการยกย่องเชิดชูเกียรติทำคุณประโยชน์แก่คณะผลิตกรรมการเกษตร กล่าวแสดงความรู้สึก
เวลา 11.00 – 12.00 น.	เสวนาในหัวข้อ "เหลียวหลังแลหน้า : 5 ทศวรรษแห่งการพัฒนาผลิตกรรม
การเกษตรไทย" วิทยากรโดย อดีตคณบดีคณะผลิตกรรมการเกษตร 
· ดำเนินรายการโดย อาจารย์วินัย  แสงแก้ว ตำแหน่งรองคณบดีฝ่าย
         บริหาร
เวลา 12.00 – 13.00 น. 	พักรับประทานอาหารกลางวัน 
และชมนิทรรศการหลักสูตร "50 ปี คณะผลิตกรรมการเกษตร" 
ณ บริเวณชั้น 1 อาคารสมเด็จพระศรีนครินทร์ มหาวิทยาลัยแม่โจ้
เวลา 13.00 – 13.30 น. 	การนำเสนอผลงานวิจัยเด่นของคณะผลิตกรรมการเกษตร
· ผลงานวิจัยที่สร้างผลกระทบต่อภาคการเกษตรไทย
· นวัตกรรมการเกษตรสู่การพัฒนาที่ยั่งยืน
เวลา 13.30 – 14.00 น. 	แลกเปลี่ยนเรียนรู้ผู้ประกอบเพื่อถ่ายทอดความรู้การเข้าสู่ภาคธุรกิจและอุตสาหกรรมทางการเกษตร
[bookmark: _Hlk208930432]เวลา 14.00 – 15.00 น. 	สรุปผลการเสวนาและแนวทางการดำเนินงานในอนาคต
เวลา 15.00 – 15.30 น. 	มอบของที่ระลึกแก่วิทยากร และบันทึกภาพร่วมกัน
เวลา 15.30 – 16.00 น.	คณบดีคณะผลิตกรรมการเกษตร กล่าวปิดงาน



ผลการดำเนินงาน 

[bookmark: _Hlk215069176] 
1. การดำเนินงานของฝ่ายดำเนินงาน และฝ่ายเลขานุการ
1.1 จัดทำโครงการเสนอขออนุมัติ
1.1.1. จัดทำร่างโครงการ ครอบคลุมวัตถุประสงค์ แผนงาน และงบประมาณ
1.1.2. นำเสนอผู้บริหารเพื่ออนุมัติ และได้รับอนุมัติภายในเวลาที่กำหนด
1.2 จัดทำแผนและแนวทางการดำเนินงาน รวมถึงกำหนดการ
1.2.1  วางแผนกิจกรรมหลัก กำหนดการและผู้รับผิดชอบ
1.2.2  ประสานแผนการดำเนินงานให้แก่หน่วยงานที่เกี่ยวข้องเตรียมความพร้อม
1.3 สรุปความก้าวหน้าตามแผนการดำเนินงาน
1.3.1  ติดตามสถานะงานเป็นระยะและรายงานความคืบหน้า
1.3.2  เปรียบเทียบแผนกับผลจริงพร้อมดำเนินการแก้ไขปัญหาทันที
1.4 การดำเนินงานเป็นไปด้วยความเรียบร้อย
1.4.1  ประสานงานด้านสถานที่ อุปกรณ์ และบุคลากร
1.4.2  ดูแลการดำเนินงานให้ตรงตามแผน และแก้ไขปัญหาเฉพาะหน้า
1.5 รายงานผลการดำเนินงาน
1.5.1 จัดทำรายงานสรุปผลการดำเนินงานภายหลังการจัดโครงการ
1.5.2 สรุปผลการดำเนินงาน การใช้งบประมาณ ปัญหา และข้อเสนอแนะ
ตลอดระยะเวลาดำเนินงาน มีการติดตามผลอย่างต่อเนื่อง ประเมินความก้าวหน้าโดยเทียบเคียงระหว่างแผนงานและผลการดำเนินงานจริง เพื่อนำมาปรับปรุง ในส่วนที่มีข้อจำกัดหรืออุปสรรคเฉพาะหน้า เพื่อให้ภาพรวมของกิจกรรมสามารถดำเนินไปอย่างราบรื่น ทั้งในด้านสถานที่ อุปกรณ์ บุคลากร และขั้นตอนการจัดกิจกรรมต่าง ๆ ซึ่งผลการดำเนินงานโดยรวมเป็นไปด้วยความเรียบร้อยและบรรลุตามเป้าหมายที่กำหนดไว้
อย่างไรก็ตาม ในระหว่างการดำเนินงานมีความจำเป็นต้องปรับแก้รายละเอียดบางส่วนของแผนงานและกิจกรรม เพื่อให้สอดคล้องกับสภาพจริงที่เกิดขึ้น ส่งผลให้ต้องมีการปรับเปลี่ยนรายละเ ทำให้ขั้นตอนการเบิกจ่ายงบประมาณล่าช้ากว่ากำหนดเดิมเล็กน้อย ทั้งนี้ ได้ดำเนินการแก้ไขและจัดทำเอกสารให้ถูกต้องครบถ้วนเรียบร้อยแล้ว และไม่ส่งผลกระทบต่อผลสัมฤทธิ์ของโครงการในภาพรวม
ฝ่ายดำเนินงานและฝ่ายเลขานุการได้จัดทำรายงานสรุปผลหลังเสร็จสิ้นโครงการ โดยระบุผลการดำเนินงาน การใช้งบประมาณ ปัญหา อุปสรรค ตลอดจนข้อเสนอแนะเพื่อใช้เป็นแนวทางสำหรับการปรับปรุงการจัดกิจกรรมในครั้งต่อไป

2. การดำเนินงานของฝ่ายประชาสัมพันธ์ พิธีการ และต้อนรับ
ฝ่ายประชาสัมพันธ์ พิธีการ และต้อนรับ ได้ดำเนินงานตามบทบาทหน้าที่ที่ได้รับมอบหมาย เพื่อสนับสนุนการจัดงานฉลองครบรอบ 50 ปี คณะผลิตกรรมการเกษตร มหาวิทยาลัยแม่โจ้ ให้ประสบความสำเร็จ โดยมุ่งเน้นการประชาสัมพันธ์กิจกรรมให้เข้าถึงกลุ่มเป้าหมายอย่างกว้างขวาง พร้อมสร้างความเข้าใจและความตื่นตัวในการเข้าร่วมกิจกรรมของผู้เข้าร่วมงาน 
2.1 การประชาสัมพันธ์กิจกรรม
ดำเนินการเผยแพร่ข้อมูลข่าวสารเกี่ยวกับโครงการให้แก่ผู้เข้าร่วมงานและผู้ที่เกี่ยวข้อง เพื่อสร้างความเข้าใจเกี่ยวกับวัตถุประสงค์ กำหนดการ และกิจกรรมภายในโครงการ ทำให้การจัดงานเป็นไปอย่างมีประสิทธิภาพและได้รับความสนใจจากกลุ่มเป้าหมาย ตลอดจนกำหนดการจัดกิจกรรมครบรอบ 50 ปี คณะผลิตกรรมการเกษตรอย่างทั่วถึงและมีประสิทธิภาพ 
2.1.1. รูปแบบของสื่อประชาสัมพันธ์
    - การจัดทำป้ายไวนิลและโปสเตอร์ประชาสัมพันธ์
จัดทำสื่อสิ่งพิมพ์ ได้แก่ ป้ายไวนิลและโปสเตอร์ เพื่อประชาสัมพันธ์กิจกรรมตามโครงการ พร้อมติดตั้งตามจุดต่าง ๆ ที่มีความเหมาะสมและสามารถเข้าถึงกลุ่มเป้าหมายได้อย่างกว้างขวาง
- การจัดทำสปอตวิทยุประชาสัมพันธ์
ผลิตสปอตประชาสัมพันธ์ทางสถานีวิทยุ MJU RADIO FM 95.50 MHz   เพื่อเผยแพร่ข้อมูลข่าวสารเกี่ยวกับการจัดงาน กำหนดการ และเชิญชวนให้ผู้สนใจเข้าร่วมกิจกรรม ช่วยให้การประชาสัมพันธ์ครอบคลุมผู้ฟังในวงกว้างยิ่งขึ้น
- การจัดทำคลิปวิดีโอประชาสัมพันธ์หัวข้อ “50 ปี มีอะไรเด่น?”
จัดทำคลิปวิดีโอสะท้อนภาพรวมความก้าวหน้า อัตลักษณ์ และผลงานเด่นของคณะผลิตกรรมการเกษตรตลอดระยะเวลา 50 ปี เผยแพร่ผ่านช่องทางสื่อสังคมออนไลน์เพื่อสร้างการรับรู้และภาพลักษณ์ที่ดีต่อสาธารณะ
- การจัดทำแบนเนอร์ประชาสัมพันธ์กำหนดการกิจกรรมออนไลน์
ออกแบบและผลิตแบนเนอร์ประชาสัมพันธ์กำหนดการกิจกรรมต่าง ๆ ที่จะจัดขึ้นในงานฉลองครบรอบ 50 ปี พร้อมเผยแพร่ผ่านเว็บไซต์ และสื่อออนไลน์ของคณะ เพื่อให้ผู้สนใจสามารถเข้าถึงข้อมูลได้สะดวก รวดเร็ว และทันต่อเหตุการณ์
- การจัดทำสูจิบัตรงานครบรอบ 50 ปี
จัดทำสูจิบัตรเพื่อให้ข้อมูลเกี่ยวกับกำหนดการ รายละเอียดกิจกรรม และข้อมูลสำคัญของงานเพื่อใช้เป็นเอกสารประกอบพิธีการและแจกจ่ายแก่ผู้ร่วมงาน ช่วยสร้างความเข้าใจและอำนวยความสะดวกแก่ผู้เข้าร่วมกิจกรรม
2.1.2 การใช้ช่องทางประชาสัมพันธ์และกิจกรรมเสริม
การจัดกิจกรรมร่วมสนุกและแจกเมล็ดพันธุ์พืชฟรีผ่านแฟนเพจ ซึ่งได้รับการตอบรับเป็นอย่างดี มีผู้เข้าร่วมกิจกรรมกว่า 756 ราย นอกจากนี้ยังมีการแจกเมล็ดพันธุ์ผัก แก่ผู้เข้าร่วมงานที่คณะผลิตกรรมการเกษตร ณ กองอำนวยการ ทำให้ผู้เข้าร่วมงานได้รับข้อมูลข่าวสารครบถ้วนและเกิดความพึงพอใจ
     2.2.2 แจกสติ๊กเกอร์ที่ระลึกงานครบรอบ 50 ปี คณะผลิตกรรมการเกษตร ให้แก่ศิษย์เก่าและบุคคลที่สนใจแต่ไม่สามารถเข้าร่วมในวันงานได้ กว่า 130 ราย

2.2. การจัดเตรียมวัสดุและอุปกรณ์ด้านประชาสัมพันธ์
ได้จัดเตรียมวัสดุและอุปกรณ์ที่ใช้ในการประชาสัมพันธ์อย่างครบถ้วน เช่น ป้ายไวนิล ป้ายแสดงรายละเอียดกิจกรรม และสื่อประชาสัมพันธ์ต่าง ๆ พร้อมติดตั้งในจุดที่เหมาะสม เพื่ออำนวยความสะดวกแก่ผู้เข้าร่วมงาน
2.3. การบันทึกภาพนิ่งและวิดีโอ
รับผิดชอบการบันทึกภาพนิ่งและวิดีโอในกิจกรรมสำคัญตลอดระยะเวลาการดำเนินโครงการ เพื่อใช้เป็นหลักฐานประกอบการรายงานผลการดำเนินงาน และใช้เป็นสื่อประชาสัมพันธ์สำหรับกิจกรรมในอนาคต
2.4. การให้ข้อมูลและอำนวยความสะดวก ณ กองอำนวยการ
ดำเนินการให้ข้อมูล คำแนะนำ และตอบข้อซักถามเกี่ยวกับกิจกรรมต่าง ๆ แก่ผู้เข้าร่วมงาน ณ กองอำนวยการ เพื่อให้ผู้เข้าร่วมสามารถเข้าร่วมกิจกรรมได้อย่างถูกต้องและเป็นระเบียบ
2.5. การดำเนินงานด้านพิธีการและการต้อนรับ
ดูแลการดำเนินงานด้านพิธีการให้เป็นไปตามกำหนดการ รวมถึงการต้อนรับผู้บริหาร แขกผู้มีเกียรติ และผู้เข้าร่วมงาน ด้วยความสุภาพและเหมาะสม เพื่อสร้างความประทับใจและความเรียบร้อยตลอดการจัดงาน
2.6. การจัดเตรียมและดูแลสถานที่สำคัญภายในงาน
รับผิดชอบการจัดเตรียมและดูแลความเรียบร้อยของสถานที่สำคัญ เช่น ซุ้มพิธีเปิด จุดประชาสัมพันธ์ และพื้นที่กิจกรรมต่าง ๆ ให้มีความพร้อมและเหมาะสมต่อการใช้งาน
2.7. การประสานงานกับฝ่ายที่เกี่ยวข้อง
ดำเนินการประสานงานกับฝ่ายต่าง ๆ ที่เกี่ยวข้อง เพื่อสนับสนุนการจัดกิจกรรมให้เป็นไปอย่างราบรื่น แก้ไขปัญหาเฉพาะหน้า และให้การดำเนินโครงการบรรลุวัตถุประสงค์ตามที่กำหนดไว้

2.8 ผลการประเมินความพึงพอใจ
[image: ]
ภาพที่ 3 ความพึงพอใจในการประชาสัมพันธ์และการรับรู้ข่าวสาร

จากการประเมินความพึงพอใจของผู้เข้าร่วมงาน พบว่าผู้เข้าร่วมงานส่วนใหญ่มีความพึงพอใจในช่องทางการประชาสัมพันธ์และการรับข่าวสารอย่างสูง การจัดทำสื่อประชาสัมพันธ์และกิจกรรมเสริมสามารถสร้างการรับรู้และความตื่นตัวต่อกิจกรรมภายในงานได้เป็นอย่างดี ทำให้การเข้าร่วมงานเป็นไปอย่างราบรื่นและมีประสิทธิภาพ
สรุปผล
ฝ่ายประชาสัมพันธ์ พิธีการ และต้อนรับ ได้ดำเนินงานตามแผนอย่างครบถ้วน ครอบคลุมทุกช่องทางการสื่อสาร ทั้งสื่อออนไลน์และสื่อออฟไลน์ พร้อมจัดกิจกรรมสร้างการมีส่วนร่วม ส่งผลให้ผู้เข้าร่วมงานได้รับข้อมูลข่าวสารครบถ้วน มีความเข้าใจในกิจกรรม และมีความพึงพอใจต่อการดำเนินงานของฝ่ายประชาสัมพันธ์ โดยรวมถือว่าการดำเนินงานประสบความสำเร็จตามวัตถุประสงค์ของโครงการ

3. การดำเนินงานของฝ่ายยานพาหนะ สถานที่ สาธารณูปโภค และโสตทัศนูปกรณ์
3.1. ดำเนินการให้การสนับสนุนและอำนวยความสะดวก
3.1.1. การจัดเตรียมและตกแต่งสถานที่บริเวณที่จัดงาน 
3.1.2. ดำเนินการติดต่อประสานงานกับร้านผู้ให้บริการ เพื่อจัดเตรียมอุปกรณ์ให้มีความพร้อม
และเหมาะสมต่อการจัดกิจกรรม
3.1.3. การตรวจสอบความพร้อมของระบบไฟฟ้า เครื่องเสียง และอุปกรณ์โสตทัศนูปกรณ์
3.1.4. การจัดยานพาหนะเพื่อรองรับภารกิจที่เกี่ยวข้อง
3.2. ผลการดำเนินงาน
	ตลอดระยะจัดงาน ฝ่ายยานพาหนะ สถานที่ สาธารณูปโภค และโสตทัศนูปกรณ์ สามารถให้บริการและสนับสนุนกิจกรรมต่างๆ ได้อย่างต่อเนื่องและมีประสิทธิภาพ ทั้งนี้ ระหว่างการดำเนินงานพบปัญหาเรื่องแสงสว่างในบางพื้นที่ไม่เพียงพอต่อการใช้งาน จึงได้ดำเนินการติดตั้งไฟส่องสว่างเพิ่มเติมเพื่อให้เหมาะสมกับการจัดกิจกรรม ส่งผลให้มีการปรับเปลี่ยนงบประมาณของโครงการในส่วนที่เกี่ยวข้อง อย่างไรก็ตาม 
การแก้ไขปัญหาดังกล่าวดำเนินไปด้วยความเรียบร้อย และไม่ส่งผลกระทบต่องานในส่วนอื่น
จากการบริหารจัดการและแก้ไขปัญหา ทำให้การดำเนินกิจกรรมเป็นไปด้วยความเรียบร้อยส่งผลให้การดำเนินงานสามารถดำเนินไปตามแผนที่กำหนดไว้ จากการดำเนินงานของฝ่ายยานพาหนะ สถานที่ สาธารณูปโภค และโสตทัศนูปกรณ์ พบว่าประสบความสำเร็จตามวัตถุประสงค์ สามารถให้การสนับสนุนด้านสถานที่และอุปกรณ์ต่างๆ ได้อย่างครบถ้วน แม้จะมีการปรับเปลี่ยนงบประมาณเพื่อแก้ไขปัญหาเฉพาะหน้า แต่ไม่ส่งผลกระทบต่อประสิทธิภาพของโครงการ ส่งผลให้กิจกรรมต่างๆ ดำเนินไปได้อย่างราบรื่นและมีประสิทธิภาพ

4. การดำเนินงานของฝ่ายจัดทำหนังสือ 50 ปี คณะผลิตกรรมการเกษตร
4.1. การจัดทำหนังสือครบรอบ 50 ปีคณะผลิตกรรมการเกษตร
ฝ่ายจัดทำหนังสือ 50 ปี คณะผลิตกรรมการเกษตรดำเนินการจัดพิมพ์หนังสือที่ระลึกในโอกาสครบรอบ 50 ปี ของคณะผลิตกรรมการเกษตร เพื่อเผยแพร่ข้อมูลด้านการเรียนการสอน การวิจัย บริการวิชาการ การทำนุบำรุงศิลปวัฒนธรรม และงานด้านอื่นๆ ด้านการเกษตร โดยมีจำนวนทั้งสิ้น 500 เล่ม 
ประกอบด้วยเนื้อหาที่ครอบคลุม อาทิ
· ประวัติความเป็นมาของคณะผลิตกรรมการเกษตรตั้งแต่เริ่มก่อตั้งจนถึงปัจจุบัน
· ผลงานวิจัยเด่นและความก้าวหน้าทางวิชาการ
· ผลงานบริการวิชาการและกิจกรรมที่สนับสนุนชุมชน
· กิจการนักศึกษาและการบำรุงศิลปวัฒนธรรม
· บุคคลสำคัญและเหตุการณ์สำคัญของคณะผลิตกรรมการเกษตร
4.2. การเผยแพร่และแจกจ่ายหนังสือครบรอบ 50 ปี คณะผลิตกรรมการเกษตร
ฝ่ายจัดทำหนังสือ 50 ปี คณะผลิตกรรมการเกษตรได้มีการมอบหนังสือเพื่อเป็นที่ระลึก และประชาสัมพันธ์ในโอกาสคณะผลิตกรรมการเกษตร ครบรอบ 50 ปี แก่ผู้เข้าร่วมและบุคลากรของคณะผลิตกรรมการเกษตร ทำให้ท่านที่ได้รับหนังสือรู้สึกภูมิใจในและรับรู้เรื่องราวเกี่ยวกับประวัติความเป็นมาคณะผลิตกรรมการเกษตร งานวิจัยเด่น งานบริการชุมชน กิจกรรมข่าวสารต่างๆ ของคณะผลิตกรรมการเกษตร ตลอดระยะเวลา 5 ทศวรรษ สร้างความภาคภูมิใจให้แก่คณาจารย์ นักศึกษา และบุคลากร ที่เกี่ยวข้องกับคณะผลิตกรรมการเกษตรมหาวิทยาลัยแม่โจ้ความเป็นส่วนหนึ่งของคณะผลิตกรรมการเกษตร รวมทั้งผู้ที่สนใจด้านการเกษตร สมารถรับข้อมูลเชิงลึกเกี่ยวกับพัฒนาการ ผลงานเด่น และคุณูปการของคณะตลอดระยะเวลา 50 ปี ทำให้เกิดความผูกพันและความภาคภูมิใจมากยิ่งขึ้น 





4.3. ผลประเมินความพึงพอใจหนังสือครบรอบ 50 ปี คณะผลิตกรรมการเกษตร
[image: ]ภาพที่ 4 ความพึงพอใจหนังสือ 50 ปี คณะผลิตกรรมการเกษตร

จากการประเมินความพึงพอใจต่อหนังสือที่ระลึกงานครบรอบ 50 ปี คณะผลิตกรรมการเกษตร 
ผลตอบรับอยู่ในระดับที่ดี ทั้งในด้านรูปแบบ ความสวยงาม ความเหมาะสมของเนื้อหา และความน่าสนใจของหนังสือ นอกจากนี้ยังช่วยสร้างความภาคภูมิใจให้แก่คณาจารย์ บุคลากร และศิษย์เก่าได้เป็นอย่างดี สะท้อนให้เห็นว่าการจัดทำหนังสือที่ระลึกในครั้งนี้ประสบความสำเร็จและได้รับการยอมรับในภาพรวมเป็นอย่างสูง
4.4. ผลการดำเนินงาน
	การจัดพิมพ์หนังสือจำนวน 500 เล่ม แล้วเสร็จตามระยะเวลากำหนด คุณภาพหนังสือเป็นตามความ
พึงพอใจของคณะผู้จัดทำ และแจกจ่ายหนังสือเป็นไปอย่างเรียบร้อย โดยมีการประชาสัมพันธ์ทั้งในงานครบรอบ 50 ปี และในช่องทางต่างๆ ของคณะ ทำให้หนังสือถูกส่งต่อถึงกลุ่มเป้าหมายครบถ้วน 

5. การดำเนินงานของฝ่ายแปลงสาธิต นิทรรศการ และประกวดพืช (นิทรรศการศูนย์ภายใต้ส่วนงาน)
ฝ่ายแปลงสาธิต นิทรรศการ และประกวดพืช ได้ดำเนินการจัดกิจกรรมแสดงนิทรรศการและแปลงสาธิต โดยมุ่งเผยแพร่องค์ความรู้ ถ่ายทอดเทคโนโลยีด้านการเกษตร นำเสนอผลงานจากศูนย์วิจัยและสาขาวิชาต่าง ๆ ที่จัดการเรียนการสอนของคณะผลิตกรรมการเกษตร ให้แก่ผู้เข้าร่วมงาน ทั้งนี้ มีหน่วยงานภายในมหาวิทยาลัยและหน่วยงานภายนอกให้ความร่วมมือเข้าร่วมจัดนิทรรศการในครั้งนี้ด้วย ทำให้กิจกรรมมีความสมบูรณ์และมีความหลากหลายทางเนื้อหา

5.1. การจัดนิทรรศการศูนย์ภายใต้ส่วนงานภายในมหาวิทยาลัยแม่โจ้
	โดยมีการจัดนิทรรศการจากศูนย์ภายใต้ส่วนงานเข้าร่วมจัดนิทรรศการจำนวน 6 ศูนย์ ได้แก่
· ศูนย์วิจัยเทคโนโลยีเมล็ดพันธุ์สมัยใหม่
· ศูนย์พัฒนาเห็ดหลินจือและเห็ดสมุนไพรอินทรีย์
· ศูนย์สมุนไพรและแพทย์แผนไทยแม่โจ้
· ศูนย์เรียนรู้เทคโนโลยีการเพาะเลี้ยงแมลงเศรษฐกิจ
· ศูนย์ความเป็นเลิศความหลากหลายทางชีวภาพและการใช้ประโยชน์
· ศูนย์ปรับปรุงพันธุ์และผลิตเมล็ดพันธุ์ผักอินทรีย์ (อยู่ระหว่างการจัดตั้ง)

ฝ่ายดำเนินงานได้มีการจัดพื้นที่นิทรรศการ ณ บริเวณหน้าอาคารเฉลิมพระเกียรติสมเด็จพระศรีนครินทร์ โดยแต่ละศูนย์ได้นำเสนอข้อมูลและผลงานด้านวิชาการอย่างครบถ้วนผ่านสื่อต่าง ๆ อาทิ เอกสารประกอบการเรียนรู้ แผ่นพับ แผ่นข้อมูล และสื่อสาธิตที่ช่วยให้ผู้เข้าชมสามารถเข้าใจเนื้อหาได้อย่างชัดเจนยิ่งขึ้น นอกจากนี้ยังมีการจัดแสดงชิ้นงานตัวอย่างและผลิตภัณฑ์ทดลองที่ผู้เข้าร่วมสามารถจับต้องและศึกษารายละเอียดได้ด้วยตนเองรวมถึงการให้บริการวินิจฉัยโรคพืชและแมลงศัตรูพืชเบื้องต้น อีกทั้งยังมีการจัดจำหน่ายและแจกจ่ายผลผลิตจากศูนย์ต่าง ๆ เพื่อให้ผู้เข้าร่วมได้รับองค์ความรู้และนำไปประยุกต์ใช้ได้จริง
· การบริการตรวจวินิจฉัยโรคพืชและแมลงศัตรูพืชในเบื้องต้น
	โดยมีผู้เชี่ยวชาญคอยให้คำแนะนำ ซึ่งช่วยให้เกษตรกรและผู้สนใจได้รับข้อมูลที่ถูกต้องและสามารถนำไปแก้ไขปัญหาที่พบในภาคปฏิบัติได้อย่างเหมาะสม
· การจัดจำหน่ายและเผยแพร่ผลผลิตทางการเกษตร 
	เช่น เมล็ดพันธุ์ ผลิตภัณฑ์สมุนไพร เห็ด พืชผัก หรือผลิตภัณฑ์แปรรูปต่าง ๆ เพื่อให้ผู้เข้าร่วมสามารถนำองค์ความรู้และผลผลิตไปใช้ประโยชน์หรือทดลองต่อยอดในงานของตนเองได้อย่างเป็นรูปธรรม
	
	ดังนั้น การจัดนิทรรศการในครั้งนี้จึงไม่เพียงแต่เป็นการนำเสนอข้อมูลเชิงวิชาการเท่านั้น แต่ยังเป็นการถ่ายทอดความรู้เชิงปฏิบัติและสร้างปฏิสัมพันธ์ระหว่างศูนย์วิชาการ ผู้เชี่ยวชาญ และประชาชนทั่วไปอย่างมีประสิทธิภาพ

5.2. นิทรรศการจากหน่วยงานภายนอก
	โดยมีการจัดนิทรรศการจากหน่วยงานภายนอกเข้าร่วมจัดนิทรรศการจำนวน 3 หน่วยงาน ได้แก่
5.2.1. สำนักงานพัฒนาวิทยาศาสตร์และเทคโนโลยีแห่งชาติ (สวทช.)
	สาธิตและฝึกปฏิบัติการเพาะกล้าต้นอ่อนมีวัตถุประสงค์เพื่อให้ผู้เข้าร่วมได้เรียนรู้วิธีการเพาะกล้าต้นอ่อนอย่างถูกต้องและมีประสิทธิภาพ รวมถึงการประยุกต์ใช้ต้นอ่อนผักในการประกอบอาหารในรูปแบบแซนวิชเกาหลี ซึ่งเป็นการเพิ่มมูลค่าให้กับผลิตผลทางการเกษตร เปิดโอกาสให้ผู้เข้าร่วมสามารถสร้างรายได้เสริม ทั้งยังส่งเสริมแนวคิดการเกษตรที่ผสมผสานกับนวัตกรรมและการตลาดอย่างครบวงจรเพื่อความยั่งยืนในระยะยาว
5.2.2. มูลนิธิกล้วยไม้ไทย
	มูลนิธิกล้วยไม้ไทยได้จัดนิทรรศการนำเสนอองค์ความรู้ด้านชีววิทยา การอนุรักษ์ การขยายพันธุ์ และการดูแลกล้วยไม้ พร้อมจัดแสดงพันธุ์ที่หลากหลายเพื่อให้ผู้เข้าชมเรียนรู้คุณค่าทางภูมิปัญญา นอกจากนี้ยังเผยแพร่ประวัติความเป็นมาของมูลนิธิ บทบาทในการอนุรักษ์พันธุ์กล้วยไม้หายาก และภารกิจด้านการวิจัย การฟื้นฟูพันธุ์ที่หายาก ส่งเสริมความรู้แก่สาธารณชน ช่วยสร้างความตระหนักและความสนใจในการอนุรักษ์กล้วยไม้ไทยอย่างกว้างขวาง
5.2.3. ศูนย์เรียนรู้การฟื้นฟูผู้ป่วยมะเร็ง
ศูนย์เรียนรู้การฟื้นฟูผู้ป่วยมะเร็งมุ่งให้ความรู้และคำปรึกษาเกี่ยวกับการฟื้นฟูร่างกายและการปรับพฤติกรรมหลังการรักษา ผู้เชี่ยวชาญให้คำแนะนำด้านการดูแลตนเองเพื่อให้ผู้ป่วยกลับมาใช้ชีวิตประจำวันได้อย่างมีคุณภาพ และเพื่อให้ประชาชนทั่วไปและผู้ที่สนใจสามารถนำความรู้ไปปรับใช้ในการดูแลสุขภาพตนเองหรือผู้ป่วยใกล้ชิดได้อย่างถูกต้องและปลอดภัย
	ทั้งนี้ การมีส่วนร่วมของหน่วยงานภายนอกช่วยเพิ่มความหลากหลายขององค์ความรู้ และสร้างโอกาสให้ผู้เข้าร่วมงานได้เรียนรู้ในมิติที่กว้างขึ้น การต่อยอดความรู้ได้อย่างไม่มีที่สิ้นสุด

5.3. นิทรรศการแปลงสาธิต
	แปลงสาธิตจัดขึ้นโดย 4 สาขาวิชา ได้แก่
· สาขาวิชาพืชไร่
· สาขาวิชาไม้ดอกประดับ
· สาขาวิชาพืชผัก
· สาขาวิชาไม้ผล

	มีการจัดแสดงพืชหลากหลายชนิด เช่น
· แปลงสาธิตสาขาวิชาพืชไร่: จัดแสดงไร่ทานตะวัน ข้าวโพด ถั่วเหลืองฝักสด ข้าวพันธุ์ใหม่
· แปลงสาธิตสาขาวิชาพืชสวนประดับ: จัดแสดงความหลากหลายของพันธุ์ไม้ดอกไม้ประดับ
· แปลงสาธิตสาขาวิชาพืชผัก: จัดแสดงพันธุ์ผักหลากหลายชนิดและมีการต่อยอดสร้างรายได้
· แปลงสาธิตสาขาวิชาไม้ผล: ตัวอย่างพันธุ์ไม้ผลและเทคนิคการดูแลและขยายพันธุ์พืช
	การจัดทำแปลงสาธิตถือเป็นพื้นที่เรียนรู้เชิงปฏิบัติที่เปิดโอกาสให้ผู้นักศึกษาได้ลงมือปฏิบัติจริง ซึ่งได้รับความสนใจจากผู้เข้าร่วมงานและประชาชนทั่วไปเป็นอย่างมาก มีการเข้าชม ถ่ายภาพ และซักถามข้อมูลอย่างต่อเนื่อง
5.4. การจัดอบรมเกี่ยวข้อง
· การอบรมสาธิตการขยายพันธุ์ไม้ผล
· การอบรมการเพาะผักงอก
· การอบรมการใช้เครื่องจักรกลทางการเกษตรอย่างปลอดภัย
· การอบรมการปลูกข้าวโพดฝักสด
· การอบรมพืชทองภาคเหนือ “ถั่วแระ”
กิจกรรมอบรมนี้มุ่งเน้นการถ่ายทอดความรู้และทักษะทางการเกษตร ทั้งด้านการปลูก การขยายพันธุ์ การดูแลรักษาพืช ใช้เทคโนโลยีอย่างปลอดภัย เพื่อให้ผู้เข้าร่วมสามารถนำไปปฏิบัติจริงและสร้างประโยชน์ทั้งด้านการการศึกษา การผลิตและเศรษฐกิจ

5.5. ผลการประเมินความพึงพอใจ
[image: ]
ภาพที่ 5 ความพึงพอใจการจัดนิทรรศการและแปลงสาธิต 
จากผลการประเมินความคิดเห็นของผู้ตอบแบบสอบถามพบว่า โดยภาพรวมมีความพึงพอใจอยู่ในระดับมากถึงมากที่สุดในทุกด้านที่ประเมิน ทั้งการได้รับความรู้และวิธีปฏิบัติเกี่ยวกับปุ๋ยตามแนวทางการเกษตร การได้รับความรู้ด้านนวัตกรรมและเทคโนโลยีทางการเกษตร ความเหมาะสมและความสวยงามของสถานที่จัดงานและบรรยากาศภายในงาน การได้เลือกซื้อผลิตภัณฑ์ทางการเกษตรที่มีคุณภาพจากแหล่งที่เชื่อถือได้ ตลอดจนการจัดนิทรรศการและแปลงสาธิตที่มีความเหมาะสมและช่วยเสริมสร้างความเข้าใจเชิงปฏิบัติได้อย่างมีประสิทธิภาพ สะท้อนให้เห็นว่าการจัดกิจกรรมครั้งนี้สามารถตอบสนองต่อความต้องการของผู้เข้าร่วมได้เป็นอย่างดี และควรนำแนวทางดังกล่าวไปพัฒนาและจัดกิจกรรมในลักษณะเดียวกันอย่างต่อเนื่องในอนาคต
5.6. ผลการดำเนินงาน
	การดำเนินงานของฝ่ายแปลงสาธิต นิทรรศการ และประกวดพืช ในครั้งนี้ประสบความสำเร็จเป็น
อย่างดี ผู้เข้าร่วมได้รับความรู้จากการสาธิต การจัดแสดง และการลงมือปฏิบัติจริงอย่างรอบด้านเกิดความร่วมมือที่เข้มแข็งระหว่างหน่วยงานภายในคณะและหน่วยงานภายนอก ส่งผลให้กิจกรรมมีความหลากหลายและเพิ่มคุณค่าเชิงวิชาการให้กับงานโดยรวม ซึ่งการแสดงแปลงสาธิตได้รับความสนใจจากผู้เข้าร่วมงานและประชาชนทั่วไปเป็นจำนวนมาก แสดงให้เห็นถึงศักยภาพของคณะในการเป็นแหล่งเรียนรู้และถ่ายทอด
องค์ความรู้ด้านการเกษตรสู่สังคมได้อย่างมีประสิทธิภาพ การจัดกิจกรรมในครั้งนี้สะท้อนความพร้อม ความเชี่ยวชาญ และบทบาทของคณะผลิตกรรมการเกษตรในฐานะผู้นำด้านการเกษตรอย่างแท้จริง

6. การดำเนินงานของฝ่ายสิทธิประโยชน์ การเงิน และหารายได้
เนื่องจากประกาศสํานักพระราชวัง ลงวันที่ ๒4 ตุลาคม ๒๕๖๘ เรื่อง สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สวรรคต ที่ประชุมได้หารือเรื่องการปรับรูปแบบการจัดงานเพื่อถวายความอาลัยต่อการเสด็จสวรรคต สมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง จึงได้พิจารณาและมีมติให้ยกเลิกการจัดกิจกรรม “คืนสู่เหย้าคณะผลิตกรรมการเกษตร”

7. การดำเนินงานของฝ่ายทำนุบำรุงศิลปวัฒนธรรมและนิทรรศการของนักศึกษาและหลักสูตร รวมถึงการเสวนา “เหลียวหลังแลหน้า : 5 ทศวรรษแห่งการพัฒนาผลิตกรรมการเกษตรไทย”
7.1. ดำเนินงานการจัดพิธีเปิด
	การจัดงานพิธีเปิดครบรอบ 50 ปี คณะผลิตกรรมการเกษตร “ศรีเกษตรเพื่อแผ่นดิน” ในวันที่ 5 พฤศจิกายน 2568 ณ อาคารเฉลิมพระเกียรติสมเด็จพระศรีนครินทร์ มหาวิทยาลัยแม่โจ้ ดำเนินไปด้วยความเรียบร้อย สมเกียรติ และบรรลุตามวัตถุประสงค์ของโครงการ โดยการดำเนินการดังต่อไปนี้ 
7.1.1. พิธีกรรมทางศาสนา
	พิธีทำบุญขึ้นท้าวจตุโลกบาล พิธีบวงสรวง และพิธีทำบุญตักบาตร ได้จัดขึ้นเพื่อความเป็นสิริมงคลแก่คณะผู้จัดงาน ผู้มีส่วนเกี่ยวข้อง และผู้เข้าร่วมงานทุกคน โดยพิธีดังกล่าวมีวัตถุประสงค์เพื่อความเป็นมงคล เสริมสร้างขวัญกำลังใจ และความร่มเย็นเป็นสุข รวมถึงความเจริญก้าวหน้าในการดำเนินกิจกรรมและการทำงานร่วมกันในอนาคต อีกทั้งยังเป็นการสืบสานขนบธรรมเนียมประเพณีและความเชื่ออันดีงามของไทย ตลอดจนเป็นการแสดงออกถึงความเคารพศรัทธาต่อสิ่งศักดิ์สิทธิ์และพระพุทธศาสนา อันก่อให้เกิดความสามัคคี และบรรยากาศที่เป็นมงคลตลอดการจัดงาน
7.1.2. กิจกรรมพิธีเปิดอย่างเป็นทางการ 
	ภายในกิจกรรมดังกล่าวได้รับความร่วมมือจากคณะผู้บริหาร คณาจารย์ บุคลากร นักศึกษา ศิษย์เก่า และผู้มีเกียรติเข้าร่วมในพิธีเปิดเพื่อแสดงความยินที่ในโอกาสคณะผลิตกรรมการเกษตรครบรอบ 50 ปี เป็นจำนวนมาก ส่งผลให้กิจกรรมประสบความสำเร็จ สร้างความภาคภูมิใจและความสามัคคีในหมู่บุคลากร นักศึกษา และศิษย์เก่า การสร้างความสัมพันธ์อันดีระหว่างคณะกับหน่วยงานทั้งภายในและภายนอกมหาวิทยาลัย ตลอดจนการยกระดับภาพลักษณ์และความน่าเชื่อถือของคณะผลิตกรรมการเกษตรและมหาวิทยาลัยแม่โจ้ พร้อมทั้งเป็นแรงผลักดันในการพัฒนาคณะให้ก้าวสู่ความเป็นเลิศด้านการเกษตรอย่างยั่งยืนต่อไปในอนาคต
7.2. กิจกรรมแนะนําหลักสูตร 
	กิจกรรมแนะนำหลักสูตรในระดับปริญญาตรีและบัณฑิตศึกษา จัดขึ้นเพื่อประชาสัมพันธ์หลักสูตรของสถาบันการศึกษาให้แก่นักเรียนนักศึกษา ตลอดจนเปิดโอกาสให้ผู้เข้าร่วมกิจกรรมได้เรียนรู้ข้อมูลด้านการศึกษา แนวทางการศึกษาต่อ และการประกอบอาชีพในอนาคต โดยมีกลุ่มเป้าหมายเป็นนักเรียนนักศึกษาจากโรงเรียนต่าง ๆ โดยมีจำนวนนักเรียนนักศึกษาที่สนใจเข้าร่วมจำนวนทั้งสิ้น 105 คน พร้อมด้วยอาจารย์และครูผู้ควบคุมดูแล
	ภายในกิจกรรมประกอบด้วยการแนะนำหลักสูตรในระดับปริญญาตรีและบัณฑิตศึกษา การบรรยายให้ความรู้เกี่ยวกับโครงสร้างหลักสูตร แนวทางการเรียนการสอน โอกาสในการศึกษาต่อและการทำงาน รวมถึงการพาชมแปลงสาธิตในแต่ละพื้นที่ เพื่อให้ผู้เข้าร่วมได้เห็นกระบวนการเรียนรู้เชิงปฏิบัติจริง และสามารถเชื่อมโยงองค์ความรู้ทางทฤษฎีกับการนำไปใช้ในภาคสนามอย่างเป็นรูปธรรม นอกจากนี้ยังมีการมอบของที่ระลึกให้แก่ผู้เข้าร่วมกิจกรรม เพื่อสร้างความประทับใจและเป็นการกระชับความสัมพันธ์อันดีระหว่างคณะผลิตกรรมการเกษตรกับโรงเรียนที่เข้าร่วมในครั้งนี้ด้วย
กิจกรรมดังกล่าวได้ประสบผลสำเร็จตามวัตถุประสงค์ที่ตั้งไว้ ผู้เข้าร่วมกิจกรรมได้รับความรู้ ความเข้าใจ และประสบการณ์ที่เป็นประโยชน์ต่อการวางแผนศึกษาต่อในอนาคต อีกทั้งยังช่วยเสริมสร้างเครือข่ายความร่วมมือทางการศึกษาระหว่างโรงเรียนต่างๆ ที่เข้าร่วมกิจกรรม พร้อมทั้งนักเรียนนักศึกษา อันจะนำไปสู่การพัฒนาทางการศึกษาอย่างยั่งยืนต่อไป

7.3. เสวนา หัวข้อ : “เหลียวหลังแลหน้า : 5 ทศวรรษแห่งการพัฒนาผลิตกรรมการเกษตรไทย” 
	และพิธีมอบโล่เกียรติคุณ
การเสวนาในหัวข้อ “เหลียวหลังแลหน้า : 5 ทศวรรษแห่งการพัฒนาผลิตกรรมการเกษตรไทย” จัดขึ้นเพื่อเป็นเวทีแลกเปลี่ยนเรียนรู้ ถ่ายทอดประสบการณ์ และทบทวนบทบาทของคณะผลิตกรรมการเกษตรตลอดระยะเวลากว่า 5 ทศวรรษที่ผ่านมา รวมถึงการสะท้อนแนวทางการพัฒนาในอนาคตให้สอดคล้องกับการเปลี่ยนแปลงของสังคม เศรษฐกิจ และภาคการเกษตรไทยอย่างยั่งยืน
ภายในงานประกอบด้วยการเสวนาหัวข้อ “เหลียวหลังแลหน้า : 5 ทศวรรษแห่งการพัฒนาผลิตกรรมการเกษตรไทย” โดยมีการแลกเปลี่ยนแนวคิดในประเด็นสำคัญ ได้แก่ พัฒนาการและบทบาทของคณะผลิตกรรมการเกษตรในอดีต แนวคิดการปรับตัวของภาคการเกษตรในปัจจุบัน ตลอดจนทิศทางการพัฒนาคณะผลิตกรรมการเกษตรสู่ความยั่งยืนในอนาคต รวมไปถึงพิธีมอลโล่เกียรติคุณ ภาพที่ระลึกแก่ผู้ที่ทำคุณประโยชน์และศิษย์เก่าดีเด่นของคณะผลิตกรรมการเกษตรช่วยสร้างแรงบันดาลใจและขวัญกำลังใจแก่บุคลากร นักศึกษา และศิษย์ปัจจุบันจากแบบอย่างของผู้ที่มีบทบาทสำคัญในการพัฒนาคณะ โดยภาพรวมโครงการประสบความสำเร็จตามวัตถุประสงค์ สามารถเสริมสร้างความสามัคคี ความภาคภูมิใจในองค์กร และยกระดับภาพลักษณ์ของคณะผลิตกรรมการเกษตรให้มีความเข้มแข็งและน่าเชื่อถือยิ่งขึ้น
การจัดงานได้รับความสนใจจากผู้เข้าร่วมเป็นจำนวนมาก ประกอบด้วยผู้บริหาร คณาจารย์ บุคลากร ศิษย์เก่า นักศึกษา และผู้ที่สนใจทั่วไป บรรยากาศเป็นไปอย่างอบอุ่นและสร้างสรรค์ โดยมีการรับประทานอาหารกลางวันร่วมกัน ซึ่งช่วยเสริมสร้างความสัมพันธ์อันดีและความสามัคคีระหว่างผู้เข้าร่วมงานจากหลากหลายรุ่นและหลากหลายภาคส่วน



[image: ]
ภาพที่ 4 ความพึงพอใจในการรับรู้ข่าวสารและเค้าร่วมงานเสวนา “เหลียวหลังแลหน้า: 5 ทศวรรษ
             แห่งการพัฒนาผลิตกรรมการเกษตรไทย”
ผลการประเมินความพึงพอใจ
ผลการประเมินความพึงพอใจสะท้อนให้เห็นว่า การจัดงานเสวนา “เหลียวหลังแลหน้า : 5 ทศวรรษแห่งการพัฒนาผลิตกรรมการเกษตรไทย” ได้รับการตอบรับในระดับที่ดีเยี่ยมในทุกด้าน โดยผู้เข้าร่วมส่วนใหญ่ประเมินอยู่ในระดับมากที่สุดและมาก  ไม่ว่าจะเป็นด้านการประชาสัมพันธ์ ซึ่งผู้เข้าร่วมรับข้อมูลข่าวสารได้ครบถ้วน ด้านลำดับขั้นตอนพิธีการที่เป็นระเบียบ ชัดเจน และดำเนินงานอย่างราบรื่น ด้านความเหมาะสมของสถานที่จัดงานที่เอื้อต่อการดำเนินกิจกรรม และด้านความพึงพอใจโดยรวมต่อการเข้าร่วมกิจกรรมที่อยู่ในระดับสูงอย่างเด่นชัด ผลประเมินดังกล่าวชี้ให้เห็นว่าการจัดงานครั้งนี้มีประสิทธิภาพทั้งในด้านการบริหารจัดการและเนื้อหาที่นำเสนอ ตอบสนองต่อความคาดหวังของผู้เข้าร่วมได้เป็นอย่างดี และสะท้อนความสำเร็จของการดำเนินงานในภาพรวมอย่างสมบูรณ์.
ผลการดำเนินงาน
	การเสวนา“เหลียวหลังแลหน้า : 5 ทศวรรษแห่งการพัฒนาผลิตกรรมการเกษตรไทย”และพิธีมอบโล่เกียรติคุณในครั้งนี้ประสบผลสำเร็จตามวัตถุประสงค์ที่ตั้งไว้ ผู้เข้าร่วมได้รับความรู้ แนวคิด และแรงบันดาลใจในการพัฒนาภาคการเกษตรและคณะผลิตกรรมการเกษตรในอนาคต อีกทั้งยังช่วยสร้างความสามัคคี ความผูกพัน และความภาคภูมิใจร่วมกัน อันเป็นพื้นฐานสำคัญต่อการพัฒนาองค์กรและสังคมอย่างยั่งยืนต่อไป
สรุปผลการดำเนินโครงการ



1. ผู้เข้าร่วมโครงการ จำนวน 1,161 คน
ประกอบไปด้วย
· บุคลากรมหาวิทยาลัยแม่โจ้ สายสนับสนุน
· บุคลากรมหาวิทยาลัยแม่โจ้ สายวิชาการ
· นักศึกษามหาวิทยาลัยแม่โจ้
· เกษตรกร
· นักวิชาการ
· บุคคลทั่วไป
· นักเรียน/นักศึกษา
· ศิษย์เก่า

ภาพที่ 5 สัดส่วนผู้เข้าร่วมงานครบรอบ 50 คณะผลิตกรรมการเกษตร จำแนกตามประเภท

โดยมีผู้เข้าร่วมงานมีวัตถุประสงค์ในการเข้าร่วมงานดังนี้ ร้อยละ 55.70 เพื่อเข้าชมนิทรรศการและแปลงสาธิต ร้อยละ 26.4 เพื่อเข้าชมห้องจัดแสดงหอเกียรติยศครบรอบ 50 ปี คณะผลิตกรรมการเกษตร ร้อยละ17เพื่อเข้าชมพิพิธภัณฑ์ “วิถีกล้วยไม้ไทย ศาสตราจารย์ ดร.ระพี  สาคริก” ร้อยละ 0.9 เพื่อเข้าร่วมการเสวนา “เหลียวหลังแลหน้า”

ภาพที่ 6 สัดส่วนแสดงผลวัตถุประสงค์ในการเข้าร่วมงานครบรอบ 50 ปี คณะผลิตกรรมการเกษตร

2. ปัญหาและอุปสรรค
เนื่องจากสถานที่จัดกรรมกรรมมีระยะทางห่างกันและไม่มีรถสำหรับรับส่งไปในจุดต่างๆ จึงทำให้ผู้ที่เข้าร่วมงานเข้าเยี่ยมชมนิทรรศการของคณะผลิตกรรมการเกษตรได้ไม่ทั่วถึง รวมไปถึงสภาพอากาศที่มีฝนตกติดต่อกันจำนวนหลายวันทำให้ยากต่อการทำกิจกรรมกลางแจ้ง อย่างเช่นชมแปลงสาธิต
สภาพอากาศไม่เอื้ออำนวย
เนื่องจากมีฝนตกเกือบทุกวันที่จัดงาน ส่งผลให้กิจกรรมที่จัดในพื้นที่กลางแจ้งไม่สามารถดำเนินการได้อย่างเต็มรูปแบบ โดยเฉพาะการเข้าชมแปลงสาธิต ทำให้ผู้เข้าร่วมบางส่วนไม่สามารถรับชมกิจกรรมได้ตามวัตถุประสงค์ และจำเป็นต้องมีการปรับเปลี่ยนรูปแบบหรือจำกัดระยะเวลาในการจัดกิจกรรม
สถานที่จัดงานมีความกระจายหลายพื้นที่
สถานที่จัดกิจกรรมอยู่ในหลายจุดภายในคณะผลิตกรรมการเกษตร ทำให้การเดินทางระหว่างพื้นที่ค่อนข้างยากลำบาก โดยเฉพาะในช่วงที่มีฝนตก ส่งผลให้ผู้เข้าร่วมและผู้จัดงานต้องใช้เวลาในการเดินทางมากขึ้น และอาจเกิดความล่าช้าในการเข้าร่วมกิจกรรมในบางช่วงเวลา


ข้อเสนอแนะ
เสนอเรื่องการจัดโซนสถานที่ที่ห่างกันทำให้ยากต่อการเดินทาง
อยากให้จัดทุกๆปี
เสนอให้จัดในอาคารเพื่อหลีกเลี่ยงฝนและแดด
อยากให้มีการตกแต่งให้มากขึ้น
อยากให้มีการฉลองกินเลี้ยงและมีดนตรี
รู้สึกว่ากิจกรรมนี้มีประโยชน์และน่าสนใจมาก



ฝ่ายเลขานุการ
โครงการฉลองครบรอบ 50 ปี คณะผลิตกรรมการเกษตร “ศรีเกษตรเพื่อแผ่นดิน”
24 พฤศจิกายน 2568



















ภาพประกอบโครงการ

· ฝ่ายประชาสัมพันธ์ พิธีการ และต้อนรับ
· [bookmark: _Hlk217660342] สูจิบัตร

· การดำเนินการของฝ่ายยานพาหนะ สถานที่ สาธารณูปโภค และโสตทัศนูปกรณ์

· [image: ]การดำเนินการของฝ่ายจัดทำหนังสือ 50 ปี คณะผลิตกรรมการเกษตร

· การดำเนินการของฝ่ายแปลงสาธิต นิทรรศการ และประกวดพืช (นิทรรศการศูนย์ภายใต้ส่วนงาน)

· การดำเนินการของฝ่ายทำนุบำรุงศิลปวัฒนธรรมและนิทรรศการของนักศึกษาและหลักสูตร รวมถึงการเสวนา “เหลียวหลังแลหน้า :5 ทศวรรษแห่งการพัฒนาผลิตกรรมการเกษตรไทย”

